Målet med Silent Hill 2 er å lede karakteren James Sunderland gjennom den monster-fylte byen Silent Hill, samtidig som han leter etter sin avdøde kone. Underveis finner karakteren relevante kart for å oppdage låste dører, ledetråder eller andre hindringer. Mye av spillingen består av å navigere gjennom Silent Hill, og finne nøkler eller andre gjenstander for å komme seg gjennom dører eller andre hindringer - med mindre fokus på å drepe motstandere enn tidligere spill i serien. Spilleren kan også ha med seg en radio, som kan varsle om tilstedeværelsen av skapninger, slik at spilleren kan oppdage monster gjennom den tykke tåken eller mørket.